text: Dissabte 20 de novembre es farà el tancament de les III Jornades d'Economia Feminista
  You are here: Home / Dia a dia / Món cooperatiu / Dissabte 20 de novembre es farà el tancament de les III Jornades d'Economia Feminista
  Dissabte 20 de novembre es farà el tancament de les III Jornades d'Economia Feminista
  El pròxim dissabte 20 de novembre, dins del marc de la Terrassa Cooperativa, tindrà lloc el tancament de les activitats de les III Jornades d'Economia Feminista. Durant els darrers mesos, col·lectius feministes de la ciutat han organitzat un seguit activitats adreçades a posar la vida en el centre com a primer valor de l'Economia Social i Solidària. Entre aquests col·lectius, es troben l'Egarenca, Alternativa3, el Casal de la Dona, Dones d'Aigua, La Revolta i La Natural Coopmunicació.
  Així doncs, amb una activitat que porta per nom 'Teixim xarxes comunitàries als barris', es farà una taula rodona d'intercanvi d'experiències i una valoració d'aquestes jornades, a la Coral de Prodis. Els grups de dones que han col·laborat en les activitats explicaran les seves experiències, reivindicacions i propostes.
  La inscripció a aquesta activitat oberta es pot fer a través d'aquest formulari o bé enviant un correu electrònic a info@lanaturalcoopmunicacio.org